Felsőörs Község Önkormányzata Képviselő-testületének
      3/2015. (II.27.) önkormányzati rendelete
	 a szociális ellátások rendjéről	

(a tervezett módosítások piros színnel szedve: 18.§)

Felsőörs Község Önkormányzat Képviselő-testülete az 1-7., 9. § tekintetében a szociális igazgatásról és szociális ellátásokról szóló 1993. évi III. törvény 10.§ (1) bekezdésében, 32.§ (1) bekezdés b) pontjában, 32.§ (3) bekezdésben kapott felhatalmazás alapján, a 8. § tekintetében a szociális igazgatásról és szociális ellátásokról szóló 1993. évi III. törvény 17.§ (5) bekezdésében kapott felhatalmazás alapján, a 10-14., 24.§ tekintetében a szociális igazgatásról és szociális ellátásokról szóló 1993. évi III. törvény 25.§ (3) bekezdésének b) pontjában, 45.§ (1) bekezdésében, 134.§ (4) bekezdésnek g) pontjában és a 134/E.§-ában kapott felhatalmazás alapján, a 15-18.§-ok tekintetében a szociális igazgatásról és szociális ellátásokról szóló 1993. évi III. törvény 1.§ (2) bekezdésében és 32.§ (3) bekezdésben kapott felhatalmazás alapján, 19.§ tekintetében a szociális igazgatásról és szociális ellátásokról szóló 1993. évi III. törvény 48.§ (4) bekezdésben kapott felhatalmazás alapján, a 20.§ tekintetében a a szociális igazgatásról és szociális ellátásokról szóló 1993. évi III. törvény 92.§ (2) bekezdésének a) pontjában kapott felhatalmazás alapján, a 21.§ tekintetében a szociális igazgatásról és szociális ellátásokról szóló 1993. évi III. törvény 62.§ (2) bekezdésében, 132.§ (4) bekezdésének d) pontjában kapott felhatalmazás alapján, a 23.§ tekintetében a Magyarország helyi önkormányzatairól szóló 2011. évi CLXXXIX. törvény 53.§ (1) bekezdésben kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8. pontjában meghatározott feladatkörében eljárva a következőket rendeli el:

1. Általános rendelkezések

1. § E rendelet az alábbi pénzbeli és természetbeni szociális ellátásokat (a továbbiakban: szociális ellátások) szabályozza:
a)	a rendkívüli települési támogatást,
b)	a települési támogatást, ezen belül:
ba) eseti jelleggel nyújtott települési támogatást (eltemettetés költségeihez történő hozzájárulásra vonatkozó települési támogatást),
bb) rendszeresen nyújtott települési támogatást (települési lakhatási támogatást),
c)	születési segélyt, 
d)	bérlettámogatást,
e)	ebtartási támogatást,		
f)	a települési szilárd hulladék közszolgáltatási díj megfizetésének támogatását,
g)	a köztemetést,
h)	étkeztetést.

2.§ (1) A Képviselő-testület hatáskörét az alábbi esetekben a Humán bizottságra ruházza át:

a)	A Humán bizottság dönt a rendkívüli települési támogatás, megállapításával, kapcsolatos eljárásban.
b)	Amennyiben a Képviselő-testület csatlakozik a Bursa Hungarica Felsőoktatási Önkormányzati Ösztöndíjpályázathoz, a benyújtott kérelmekről a Humán bizottság dönt a költségvetési rendeletben meghatározott keret terhére.
(2) A Képviselő-testület az alábbi esetekben a hatáskörét a Polgármesterre ruházza át:

a)	A Polgármester dönt a születési segély megállapításával kapcsolatos eljárásban.
b)	A Polgármester dönt a bérlettámogatás megállapításával kapcsolatos eljárásban.
c)	A Polgármester dönt az ebtartási támogatás megállapításával kapcsolatos eljárásban.
d)	A Polgármester dönt természetben nyújtott szociális tűzifa kérelemről a szociális tűzifa támogatás igényléséről és felhasználásáról megalkotott önkormányzati rendeletben szereplő feltételekkel. A polgármester döntéséről a Humán Bizottságot soron következő ülésen tájékoztatja.
e)	Rendkívüli, halasztást nem tűrő esetben a rendkívüli települési támogatást megállapíthatja a Polgármester is. Döntéséről a Humán bizottságot a soron következő ülésén tájékoztatja. Rendkívüli, halasztást nem tűrő esetnek minősül az, ha a támogatott élete, egészsége, testi épsége közvetlen veszélyben van, és a támogatás hiányában a támogatott közeli, súlyos egészségromlása valószínűsíthető.
f)	A Polgármester dönt a települési lakhatási támogatás megállapításával kapcsolatos eljárásban.
g)	A Polgármester dönt a köztemetés elrendelésével, a költségek hagyatéki teherkénti bejelentésével, az eltemettetésre köteles személy köztemetés költségeinek megtérítésére kötelezéssel kapcsolatos eljárásban, és a köztemetés költségének megtérítési kötelezettsége alóli mentességgel kapcsolatos eljárásban.
h)	A Polgármester dönt a települési szilárd hulladék közszolgáltatási díj megfizetésének támogatásával kapcsolatos eljárásban.
i)	A Polgármester dönt az étkeztetés megállapításával kapcsolatos eljárásban.
j)	A Kormány által kihirdetett veszélyhelyzet esetében az (1) bekezdés szerint hatáskört a Polgármester gyakorolja.
k) 

(3)	A jogosulatlanul és rosszhiszeműen felvett támogatás és kamata visszafizetésre kötelezéssel és a visszafizetési kötelezettség csökkentésével, elengedésével, vagy annak részletekben történő megfizetés engedélyezésével kapcsolatos eljárásban az átruházott hatáskör gyakorlója dönt.

3.§ (1) A támogatások iránti kérelmet a Balatonalmádi Közös Önkormányzati Hivatal Felsőörsi Kirendeltségéhez kell benyújtani hivatali időben személyesen vagy postai úton. A szóbeli kérelmet a Közös Önkormányzati Hivatal Kirendeltségének ügyintézője jegyzőkönyvbe foglalja.

(2) A pénzbeli és természetbeni ellátásra való jogosultság elbírálásához a kérelmezőnek a saját és családja – a települési lakhatási támogatás esetén – a háztartása jövedelmi, - e rendeletben meghatározott esetekben – vagyoni viszonyairól  – az erre a célra rendszeresített nyomtatványon meghatározott tartalom szerint – nyilatkoznia kell. 

(3) A kérelemhez csatolni kell:
a) a támogatást kérő jövedelméről szóló igazolást a bérlettámogatás és a települési szilárd hulladék közszolgáltatási díj megfizetésének támogatása kivételével,
b) a családjában élő közeli hozzátartozók jövedelmeiről szóló igazolásta bérlettámogatás és a települési szilárd hulladék közszolgáltatási díj megfizetésének támogatása kivételével,
c) a rendkívüli települési támogatás és a települési lakhatási támogatás megállapítására vonatkozó eljáráshoz az aktív korú kérelmező esetében az illetékes járási hivatal határozatát, melyben megállapították a kérelmező aktív korúak ellátására való jogosultságát, vagy az illetékes járási hivatal hatósági bizonyítványát, mely igazolja, hogy a kérelmező álláskeresőként nyilván van tartva az állami foglalkoztatási szervnél,
d) a rendkívüli települési támogatás megállapítására vonatkozó eljáráshoz a létfenntartást veszélyeztető helyzetet, létfenntartási gondot igazoló iratokat, így különösen a betegséget, várandóságot igazoló orvosi igazolást, társadalombiztosítási szerv igazolását, a jövedelem csökkenéséről szóló munkáltatói igazolást, a gyermek és családja kapcsolattartását igazoló gyámhatóság határozatát, elemi kárt igazoló hatósági bizonyítványt, vagy okiratot,
e)	az elhunyt személy eltemettetésének költségeihez való hozzájárulás esetén a temetési költségek igazolására a kérelmező nevére a temetési szolgáltatást végző által kiállított számla eredeti példányát és a halotti anyakönyvi kivonat másolatát,
f)	az ebtartási támogatás megállapításra vonatkozó eljáráshoz az eb ivartalanításáról, féregtelenítéséről, kötelező oltásáról, ebtartással kapcsolatos egyéb állatjóléti és közegészségügyi intézkedésekről szóló számlát,
g)	a születési segély megállapítására vonatkozó eljáráshoz a születési anyakönyvi kivonat másolatát,
h)	 a bérlettámogatás megállapítására vonatkozó eljáráshoz a bérlet vételéről szóló számlát és az iskola tanulói jogviszony igazolását,
i)	 étkeztetés megállapítására vonatkozó eljáráshoz az egészségi állapotot,  fogyatékosságot, pszichiátriai betegséget, szenvedélybetegséget, igazoló orvosi igazolást.

(4) A 18. életévét betöltött, nappali oktatás munkarendje szerint tanulmányokat folytató felnőtt részéről igazolás szükséges a tanulói, illetve hallgatói jogviszonyról.

(5) Gyermektartásdíj összegét igazolni lehet postai feladóvevénnyel, pénzintézeti igazolással, ennek hiányában írásbeli nyilatkozattal.

4.§ Az e rendeletben megállapított pénzbeli ellátások kifizetésének módjai:
a)	a jogosult lakcímére történő utalás,
b)	a jogosult bankszámlájára utalás
c)	készpénzben történő kifizetés az önkormányzat házi pénztárából,
d)	az érintett szolgáltató, bérlő, albérlő számlájára utalás.

5.§ Környezettanulmányt kell készíteni a kérelmező lakásán a rendkívüli települési támogatás iránt benyújtott kérelem esetén feltéve, hogy három éven belül a kérelmező ugyanazon lakásában nem készült környezettanulmány.

6.§ A Humán Bizottság a hatáskörébe utalt eljárásokban zárt ülésen dönt. A Humán Bizottság szükség esetén a kérelmezőt meghallgathatja, illetve a kérelmezőnél környezettanulmányt készíthet. A döntést megelőző előkészítő eljárásban a Bizottság bármely tagja részt vehet. A Humán Bizottság döntéseinek végrehajtását tagjai, vagy a Közös Önkormányzati Hivatal közreműködésével jogosult ellenőrizni.

7.§ A települési támogatásként megállapított rendszeres pénzbeli és természetbeni támogatás havi összegét utólag minden hónap 5. napjáig kell folyósítani. 

8.§ A jogosulatlanul és rosszhiszeműen igénybe vett ellátás megtérítésére való kötelezés esetében engedélyezhető: 

a) részletfizetés, ha a megfizetésre kötelezett családjában - a települési lakhatási támogatás esetén – a háztartásában az egy főre jutó havi jövedelem nem haladja meg az öregségi nyugdíj mindenkori legkisebb összegének 150%-át, 6 havi részletben, vagy 
b) csökkentés, ha a megfizetésre kötelezett családjában, - a települési lakhatási támogatás esetén – a háztartásában az egy főre jutó havi jövedelem nem haladja meg az öregségi nyugdíj mindenkori legkisebb összegének 130%-át 50%-ig, vagy 
c) elengedés, ha a megfizetésre kötelezett családjában, - a települési lakhatási támogatás esetén – a háztartásában az egy főre jutó havi jövedelem nem haladja meg az öregségi nyugdíj mindenkori legkisebb összegének 100%-át.

9.§ Az e rendeletben nem szabályozottak esetében a szociális igazgatásról és szociális ellátásokról szóló törvény és a végrehajtására kiadott jogszabály rendelkezéseit kell alkalmazni. 

2.	Rendkívüli települési támogatás

10.§ (1) Rendkívüli települési támogatásban részesül az a személy, aki létfenntartását veszélyeztető rendkívüli élethelyzetbe került, valamint időszakosan vagy tartósan létfenntartási gondokkal küzd.

(2) Létfenntartást veszélyeztető helyzetnek, létfenntartási gondnak minősül: 
a) betegségből eredő jövedelem kiesés,
b) elemi kár, baleset,
c) gyógyászati segédeszköz vagy gyógyszer beszerzése,
d) családi krízis helyzet,
e) válsághelyzetben lévő várandós anya gyermekének megtartása, a gyermek fogadásának előkészítése,
f) nevelésbe vett gyermek családjával való kapcsolattartás,
g) a gyermek családba való visszakerülésének elősegítése,
h) a gyermek óvodáztatása, iskoláztatása, betegsége, ruházatának pótlása, élelmezése, nevelési, tanítási szünetben történő felügyeletének megszervezése, vagy
i) a kérelmezőnek és családjának olyan alacsony jövedelme, mely megélhetésüket súlyosan veszélyezteti,
j) Ha Kormány által humánjárvány megelőzése illetve következményeinek elhárítása érdekében kihirdetett veszélyhelyzet esetén:
ja) önkéntesen vállalja, hogy ő és a vele közös háztartásban élő 65 év feletti hozzátartozója lakóhelyét vagy tartózkodási helyét nem hagyja el, feltéve, hogy 65. életévét betöltötte, és erről a rendelet 2. melléklete szerint nyilatkozatot tesz ő és a vele közös háztartásban élő hozzátartozója az önkormányzat részére,
jb) valakit az egészségügyi államigazgatási szerv otthonában járványügyi megfigyelés vagy járványügyi zárlat alá helyezett,
jc) valakit fertőző betegsége miatt otthonában, illetve tartózkodási helyén járványügyileg elkülönítettek.

(3) Aktív korú kérelmező esetében a rendkívüli települési támogatás megállapításának a feltétele az is, hogy a kérelmező aktív korúak ellátásra való jogosultságát a járási hivatal megállapította vagy az állami foglalkoztatási szervnél regisztrált álláskeresőként nyilván van tartva.

(4) A (2) bekezdés b) pontjának alkalmazásában elemi kár: tűzeset, földrengés, vihar (felhőszakadás) jégverés, hónyomás okozta olyan kár, amelynek következtében a támogatásra szoruló lakhatást szolgáló javai oly mértékben károsodtak, hogy lakhatása veszélyeztetett.

(5) Rendkívüli települési támogatásban részesíthető az a személy, akinek családjában az egy főre jutó havi jövedelem az öregségi nyugdíj mindenkori legkisebb összegének 500%-át, egyedül élő, továbbá tartós beteg vagy fogyatékos, illetve gyermekét egyedül nevelő szülő esetén 600%-át nem haladja meg.

(6) A rendkívüli települési támogatás összegét a hatáskör gyakorlója mérlegelési jogkörében állapítja meg a kérelmező és családja jövedelmi, vagyoni viszonyai és a jogosultságot megalapozó körülmény mérlegelése alapján.

(7) A rendkívüli települési támogatás nyújtható rendszeresen, legfeljebb 1 éves időtartamra havi rendszerességgel is a hatáskör gyakorlójának döntése alapján. A rendszeresen megállapított rendkívüli települési támogatás havi összege nem haladhatja meg az öregségi nyugdíj mindenkori legkisebb összegét.

11.§ (1) A rendkívüli települési támogatás a kérelmet elbíráló döntése szerint nyújtható az alábbi természetbeni ellátások formájában is:
a)	élelmiszer támogatás,
b)	ruházat pótlási támogatás
c)	tüzelőaanyag támogatás
d)	tankönyv- és tanszervásárlás támogatás,
e)	tandíj támogatás,
f)	a közüzemi díjak kifizetéséhez nyújtott támogatás,
g)	gyermekintézmények térítési díjának kifizetéséhez nyújtott támogatás.
(2) A 10.§ j) pontja esetében a 2. melléklet szerinti nyilatkozat kivételével a kérelmet elektronikus úton (e-mailben), illetve telefonon is elő lehet terjeszteni. Telefonon előterjesztetett kérelemről az ügyintéző írásbeli feljegyzést készít. A határozatot elektronikus úton (e-mailben) is lehet kézbesíteni. 
(3) A (7) bekezdés szerinti rendszeres jelleggel megállapított rendkívüli települési támogatás megszüntethető a (2) bekezdés ja) pontja szerinti jogosult esetében, ha lakóhelyét, tartózkodási helyét elhagyja a jogosult vagy a vele közös háztartásban élő 65 év feletti hozzátartozója.

11/A.§ 

3. Eltemettetés költségeihez történő hozzájárulásra vonatkozó települési támogatás

12.§ (1) Eltemettetés költségeihez történő hozzájárulásra vonatkozó települési támogatás nyújtható annak a személynek, aki elhunyt személy eltemettetéséről gondoskodott annak ellenére, hogy arra nem volt köteles, vagy tartásra kötelezett hozzátartozó volt ugyan, de a temetési költségek viselése a kérelmező, illetve családja létfenntartását veszélyezteti.

(2) A (2) bekezdésben megállapított települési támogatás összege nem lehet kevesebb, mint 40 000,- Ft, de elérheti az eltemettetés teljes összegét, ha a temetési költségek viselése a kérelmező vagy családja létfenntartását veszélyezteti.

(3) Az (1) bekezdésben megállapított települési támogatásra jogosult az
a) akinek családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 500%-át, és
b) aki a hadigondozásról szóló törvény alapján temetési hozzájárulásban nem részesült.

4. Települési lakhatási támogatás

13. § (1) Az önkormányzat az e rendeletben szabályozott feltételek alapján a lakhatáshoz kapcsolódó rendszeres kiadások viseléséhez nyújt rendszeres pénzbeli ellátásként települési támogatást (e rendeletben: települési lakhatási támogatás)

(2) A települési lakhatási támogatás a szociálisan rászoruló háztartások részére a háztartások tagjai által lakott lakás, vagy nem lakás céljára szolgáló helyiség fenntartásával kapcsolatos kiadásaik viseléséhez nyújtott hozzájárulás.

(3) A települési lakhatási támogatást természetbeni szociális ellátás formájában, a lakhatással összefüggő azon rendszeres kiadásokhoz kell nyújtani, amelyek megfizetésének elmaradása a kérelmező lakhatását a legnagyobb mértékben veszélyezteti. A természetbeni szociális ellátás nyújtásának módja a szolgáltatónak történő utalás, bérbeadó részére történő utalás.
 
(4) Az (3) bekezdés alkalmazásában a kérelmező lakhatását legnagyobb mértékben veszélyeztető kiadások: a villanyáram-, víz- és gázfogyasztás, a szemétszállítás díja, a lakbér vagy az albérleti díj.

(5) A települési lakhatási támogatás iránti kérelemben a kérelmező nyilatkozni köteles arról, hogy a lakáshoz kapcsolódó lejárt fizetési esedékességű villany vagy gáz számlatartozása (a továbbiakban: hátraléka) van-e a szolgáltató felé. 

(6) Hátralék esetében a támogatottnak kezdeményeznie kell előre fizető mérő felszerelését a szolgáltatónál a támogatás megállapítását követő 30 napon belül, és az előrefizetős mérő felszerelését igazolnia kell az önkormányzat felé a támogatás megállapítását követő 90 napon belül.

(7) Meg kell szüntetni a megállapított települési lakhatási támogatást, ha a hátralékkal rendelkező jogosult a támogatás megállapítását követő 90 napon belül önhibájából nem igazolja az előrefizetős mérő felszerelését, és az előrefizetős mérő felszerelésének igazolásáig a támogatás ismételten nem állapítható meg.

(8) A (2) bekezdés alkalmazásában települési támogatásra jogosult az a felsőörsi lakóhellyel vagy tartózkodási hellyel rendelkező személy, akinek a háztartásában az egy fogyasztási egységre jutó havi jövedelem nem haladja meg az öregségi nyugdíj mindenkori legkisebb összegének 250 %-át, és a háztartás tagjai egyikének sincs vagyona. Az egy fogyasztási egységre jutó havi jövedelem megegyezik a háztartás összjövedelmének és a fogyasztási egységek összegének hányadosával.

(9) Aktív korú kérelmező esetében a települési lakhatási támogatás megállapításának a feltétele az is, hogy a kérelmező aktív korúak ellátásra való jogosultságát a járási hivatal megállapította vagy az állami foglalkoztatási szervnél regisztrált álláskeresőként nyilván van tartva.

(10) A települési támogatás tekintetében fogyasztási egység a háztartás tagjainak a háztartáson belüli fogyasztási szerkezetet kifejező arányszáma, ahol
a) a háztartás első nagykorú tagjának arányszáma 1,0,
b) a háztartás második nagykorú tagjának arányszáma 0,9,
c) a háztartás minden további nagykorú tagjának arányszáma 0,8,
d) a háztartás első és második kiskorú tagjának arányszáma személyenként 0,8, és
e) a háztartás minden további kiskorú tagjának arányszáma tagonként 0,7.

(11) Ha a háztartás
a) (9) bekezdés a)–c) pontja szerinti tagja magasabb összegű családi pótlékban vagy fogyatékossági támogatásban részesül, vagy
b) (9) bekezdés d) vagy e) pontja szerinti tagjára tekintettel magasabb összegű családi pótlékot folyósítanak,
a rá tekintettel figyelembe vett arányszám 0,2-del növekszik.

(12) A települési lakhatási támogatás egy hónapra jutó összege
a)	ha a jogosult háztartásában az egy fogyasztási egységre jutó havi jövedelem nem haladja meg az öregségi nyugdíj mindenkori legkisebb összegének 100%-át: 5000,-Ft, vagy
b)	ha a jogosult háztartásában az egy fogyasztási egységre jutó havi jövedelem az öregségi nyugdíj mindenkori legkisebb összegének 100%-át meghaladja: 3.000,-Ft.”

14.§ (1) A települési lakhatási támogatás iránti kérelmet  az e rendelet 1. mellékletében meghatározott formanyomtatványon kell benyújtani. 

(2) A települési lakhatási támogatás iránti kérelemhez csatolni kell 
a) a kérelmező és háztartásában élő közeli hozzátartozók vagyonnyilatkozatát,
b) hátralékkal rendelkező kérelmezőnek az előrefizetős mérő felszerelésének igazolását,
c) a támogatott szolgáltatást szolgáltatási vagy közszolgáltatási szerződés alapján szerződőként igénybe vevő fogyasztónak és a fogyasztási helynek a szolgáltató általi azonosításához szükséges adat megállapítására, igazolására szolgáló iratot, vagy
d) lakbér vagy albérleti díj igazolására szerződést.

(3) A települési lakhatási támogatás ugyanazon lakásra csak egy jogosultnak állapítható meg, függetlenül a lakásban élő személyek és háztartások számától.

(4) Külön lakásnak kell tekinteni a társbérletet, az albérletet és a jogerős bírói határozattal megosztott lakás részeit.

(5) A települési lakhatási támogatást meg kell szüntetni, 
a) ha a támogatott lakcíme megváltozik,
b) ha a szolgáltatási vagy közszolgáltatási szerződés megszűnik,
c) a támogatott meghal,
d) a megállapított jogosultsági feltétel megszűnik,
e) a támogatott kérelmére, vagy
f) ha a hátralékkal rendelkező támogatott az előrefizetős mérő felszerelését önhibájából határidőben nem igazolja.

(6) Települési lakhatási támogatást egy évre kell megállapítani.

5. Születési segély

15.§ (1) Az önkormányzat 30 000,- Ft születési segélyben részesíti a szülőt, törvényes képviselőt a gyermeke születésekor, ha a kérelem benyújtásakor és az azt megelőző 6 hónapban felsőörsi lakóhellyel rendelkezik, és életvitelszerűen Felsőörsön él (a rendeletben a  továbbiakban: születési segély).
Az életvitelszerű tartózkodás tényét a védőnői szolgálat igazolja.

(2) A születési segély megállapítása a szülő, törvényes képviselő kérelmére történik, a kérelmet a születést követő 6 hónapon belül kell benyújtani. A kérelem benyújtására meghatározott határidő elmulasztása jogvesztő.

(3) A születési segély iránti kérelem benyújtásához csatolni kell a gyermek születési anyakönyvi kivonatának másolatát.

(4) Az (1) bekezdésben megállapított születési segélyre az jogosult, akinek családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 600%-át.

(5) Születési segélyre az örökbefogadó szülő is jogosult gyermek örökbefogadása esetén az e szakaszban foglalt feltételekkel.

6. Bérlettámogatás

16.§ (1) Az önkormányzat a Felsőörsön lakóhellyel rendelkező felső tagozatos, valamint a felsőörsi Malomvölgy tagiskolába másik településről bejáró iskolás gyermeket a törvényes képviselő kérelmére a bérlet összegével megegyező összegű pénzbeli támogatásban (e rendeletben: bérlettámogatás) részesíti a jövedelmi viszonyokra tekintet nélkül.

(2) A bérlettámogatás iránti kérelemhez mellékelni kell az iskolás gyermek tanulói jogviszonyának fennállásáról szóló igazolást.

(3) A bérlettámogatás megállapítása a törvényes képviselő kérelmére történik a tanév kezdetét követő 3 hónapon belül, a kérelmet a kifizetésre a bérlet vételét követő 3 hónapon belül kell benyújtani. A kérelmek benyújtására meghatározott határidő elmulasztása jogvesztő.

7. Ebtartási támogatás

17.§ (1) Az önkormányzat kérelemre az eb féregtelenítésének, kötelező oltásának összegével megegyező összegű pénzbeli támogatásban részesíti a 65 év feletti ebet tartó személyt legfeljebb egy általa tartott eb féregtelenítéséről, kötelező oltásáról bemutatott számla alapján. 

(2) Az önkormányzat kérelemre az eb ivartalanításának összegével megegyező összegű pénzbeli támogatásban részesíti az ebet tartó személyt az általa tartott eb ivartalanításáról, bemutatott számla alapján. 

(3) Az (1) és (2) bekezdésben megállapított ebtartási támogatásra jogosult az, akinek családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 600 %-át.

(4) Az ebtartási támogatásra benyújtott kérelmek elbírálása az arra vonatkozó kérelmek benyújtásának sorrendjében történik.

(5) Az ebtartási támogatás forrása az önkormányzat költségvetésében meghatározott, a tárgyévet megelőző évben beszedett ebrendészeti hozzájárulás, mely keret kimerülése esetén az ebtartási támogatás nem állapítható meg.

8. Foglalkoztatást elősegítő lakhatási támogatás Települési szilárd hulladék közszolgáltatási díj megfizetésének támogatása
18.§
(1) Az önkormányzat az e rendeletben szabályozott feltételek alapján saját költségvetése terhére az e rendeletben szabályozott települési lakhatási támogatáson túl foglalkoztatást elősegítő lakhatási támogatást nyújt.   

(2) Foglalkoztatást elősegítő lakhatási támogatásra az önkormányzat költségvetési lehetőségei függvényében az a személy jogosult, aki:
a) olyan keresőtevékenységet folytat, melynek munkavégzési helye Felsőörsön van és nem rendelkezik olyan lakóingatlannal a munkavégzés helyén, melyet bérleti díj nélkül jogosult használni, és
b) felsőörsi lakóhellyel vagy tartózkodási hellyel rendelkező olyan személy, akinek a háztartásában az egy fogyasztási egységre jutó havi jövedelem nem haladja meg az öregségi nyugdíj mindenkori legkisebb összegének tizenötszörösét, és
c) akinek, és háztartása tagjai egyikének sincs olyan ingatlan vagyona, melyből rendszeres jövedelme keletkezik.
(3) A (2) bekezdés b) pontja szerint az egy fogyasztási egységre jutó havi jövedelem megegyezik a háztartás összjövedelmének és a fogyasztási egységek összegének hányadosával.

(4) Az önkormányzat évente a költségvetési rendeletében meghatározza a foglalkoztatást elősegítő lakhatási támogatásra tárgyévben felhasználható költségvetési keretet, mely alapján a polgármester a költségvetési rendelet hatályba lépését követő 30 napon belül felhívást tesz közzé az önkormányzati rendelet kihirdetésének helyben szokásos módja szerint a támogatási kérelem benyújtásnak határidejéről és a támogatásra rendelkezésre álló éves költségvetési keretről. 

(5) Amennyiben az önkormányzat a költségvetési rendeletében nem határozza meg a foglalkoztatást elősegítő lakhatási támogatás tárgyévben felhasználható költségvetési keretet, úgy abban az évben támogatás megállapításra nem kerülhet sor. 

(6) A támogatási kérelem benyújtására a felhívás közzétételét követő 15 napnál rövidebb időtartam nem állapítható meg. A felhívásban rögzíteni kell, hogy a támogatási kérelem benyújtására meghatározott határidő jogvesztő.

(7) A támogatási kérelem elbírálásakor előnyben kell részesíteni különösen az alábbi személyeket:
a) aki alacsonyabb jövedelemmel, vagyonnal rendelkezik, 
b) akinek jogosultsága a foglalkoztatást elősegítő lakhatási támogatásra korábban megállapításra került,
c) akinek a támogatási kérelem alapjául szolgáló keresőtevékenysége felsőörsi lakóhely vagy tartózkodási hely létesítést megelőzően keletkezett, és korábbi lakóhelyének vagy tartózkodási helyének távolsága Felsőörstől távolabb volt, 
d) akinek foglalkoztatási jogviszonya felsőörsi munkavégzési helyen hosszabb idő óta fennáll, és
e) aki és akinek háztartásának tagja nem rendelkezik olyan nem ingatlan vagyonnal, melyből lakhatását részben biztosítani képes rendszeres jövedelme keletkezik. 

(8) A támogatási kérelmeket a Humán Bizottság javaslatával a Képviselő-testület bírálja el soron következő ülésén, a támogatási keret terhére mérlegelési jogkörében hoz döntést különösen a (7) bekezdésben meghatározott szempontok figyelembe vételével. A döntéshozatal során az ügy érdemével össze nem függő mérlegelési szempont nem alkalmazható.

(9) Amennyiben az önkormányzat a (4) bekezdés szerinti felhívásra hozott döntése nem meríti ki a tárgyévben megállapított költségvetési keretet, úgy az önkormányzat újabb felhívást tehet közzé a (4) – (6) bekezdés alapján úgy, hogy az önkormányzat kizárólag a költségvetési rendeletben meghatározott és még fel nem használt költségvetési keret terhére állapíthat meg támogatást.

(10) Foglalkoztatást elősegítő lakhatási támogatást 12 hónapra kell megállapítani, legfeljebb a döntés évét követő év március 31-ig.

(11) A foglalkoztatást elősegítő lakhatási támogatást a bérbeadó részére havonta kell teljesíteni, összegét 20 000 – 40 000,-Ft/hó között kell megállapítani.

(12) A foglalkoztatást elősegítő lakhatási támogatásra az e rendeletben szabályozott települési lakhatási támogatásra vonatkozó szabályokat megfelelően alkalmazni kell az alábbi eltérésekkel:
a) a lakhatással összefüggő havi kiadások között kizárólag a bérleti díj vehető figyelembe, a közművek, közszolgáltatások fogyasztásának költségei (pl.: villanyáram-, víz- és gázfogyasztás, a szemétszállítás díja) nem vehető figyelembe, és ezek hátraléka esetében a támogatottnak nem kell kezdeményeznie előre fizető mérő felszerelését a szolgáltatónál, továbbá ezek költségéről a kérelem benyújtásakor sem kell nyilatkoznia  az 1. melléklet V. pontja szerint,
b) a rendelet 3.§ (3) bekezdésének c) pontja nem alkalmazandó.

9. Köztemetés

19.§ A köztemetés költségének megtérítése alól az eltemetésre kötelezett személy akkor mentesíthető, ha családjában az egy főre jutó jövedelem nem haladja meg az öregségi nyugdíj mindenkori legkisebb összegének 100%-át.

10. Szociális alapellátások

20.§ A szociálisan rászorultak részére az önkormányzat az alábbi szociális alapellátásokat biztosítja:
a)  étkeztetést,
b) házi segítségnyújtást a Balatonalmádi Szociális Társulás tagjaként a társulás által fenntartott intézmény keretében,
c) tanyagondnoki szolgáltatást a tanyagondnoki szolgálat keretében ellátandó feladatok köréről, azok mértékéről és az igénybevétel módjáról szóló önkormányzati rendeletben meghatározottak szerint,
d) nappali ellátást a Balatonalmádi Szociális Társulás tagjaként a társulás által fenntartott intézmény keretében.

11. Étkeztetés

21.§ (1) Étkeztetés keretében azoknak a szociálisan rászorultaknak a napi egyszeri meleg étkeztetéséről kell gondoskodni, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani, különösen
a) koruk,
b) egészségi állapotuk,
c) fogyatékosságuk,
d) pszichiátriai betegségük,
e) szenvedélybetegségük, vagy
f) hajléktalanságuk miatt,
feltéve, hogy nincs tartásra kötelezett hozzátartozója, illetve akinek ellátásáról közeli tartásra köteles hozzátartozója önhibáján kívül gondoskodni nem tud.
(2) a)	Életkora miatt rászorult az, aki 75. életévét betöltötte.
b) Kormány által humánjárvány megelőzése illetve következményeinek elhárítása érdekében kihirdetett veszélyhelyzet esetén életkora miatt rászorult a 75. életévét be nem töltött 65 év feletti személy is.
 (3) a) Egészségi állapota miatt rászorultnak kell tekinteni azt a személyt, aki egészségi állapota miatt önmaga ellátásáról csak segítséggel tud gondoskodni, továbbá aki önmaga ellátásáról részben, vagy teljesen gondoskodni nem tud.
b) Egészségi állapota miatt rászorult az is:
ba) akit az egészségügyi államigazgatási szerv otthonában járványügyi megfigyelés vagy járványügyi zárlat alá helyezett,
bb) fertőző betegsége miatt otthonában, illetve tartózkodási helyén járványügyileg elkülönített.

(4)	Szenvedélybetegség okán szociális étkeztetésre akkor jogosult valaki, ha vállalja gyógykezelésben történő részvételét, ezért a szenvedélybetegnek kérelméhez csatolnia kell az erre vonatkozó orvosi igazolást. A szociális étkeztetésben részesülő szenvedélybeteg három havonta orvosi igazolást köteles becsatolni arról, hogy gyógykezelése fennáll, amennyiben az orvosi igazolás becsatolását elmulasztja, úgy szociális étkeztetésre való jogosultságát meg kell szüntetni.

(5) Fogyatékossága miatt rászorulónak kell tekinteni azt a személyt, aki a fogyatékos személyek jogairól és esélyegyenlőségük biztosításáról szóló törvény alapján fogyatékossági támogatásban részesül.

(6) Pszichiátriai betegsége miatt rászorulónak kell tekinteni azt a személyt, aki fekvőbeteg-gyógyintézeti kezelést nem igényel, önmaga ellátására részben vagy csak segítséggel képes.

(7) Az (1) bekezdés b, d, e) pontjaiban foglalt feltételek fennállását orvosi igazolással, hatósági határozattal, 2. melléklet szerinti nyilatkozattal kell igazolni.

(8) Hajléktalansága miatt rászorulónak kell tekinteni a bejelentett lakóhellyel nem rendelkező személyt, kivéve azt, akinek bejelentett lakóhelye a hajléktalan szállás.

(9) A (2) bekezdés b) pontja és a (3) bekezdés b) pontja alapján a kérelmet, a 2. melléklet szerinti nyilatkozat kivételével elektronikus úton (e-mailben), illetve telefonon is elő lehet terjeszteni. Telefonon előterjesztetett kérelemről az ügyintéző írásbeli feljegyzést készít. A határozatot elektronikus úton (e-mailben) is lehet kézbesíteni.

(10) A (2) bekezdés b) pontja alapján megállapított ellátás megszüntethető, ha a jogosult vagy a vele közös háztartásban élő 65 év feletti hozzátartozója lakóhelyét, tartózkodási helyét elhagyja.

12. Záró rendelkezések

22.§ E rendelet 2015. március 1. napján lép hatályba.

23.§ Felsőörs Község Önkormányzata Képviselő-testületének az önkormányzat szervezeti és működési szabályairól szóló 21/2014. (XI.18.) önkormányzati rendelet 7. melléklet (Képviselő-testület átruházott hatásköreinek felsorolása) 5. pontjának helyébe az alábbi rendelkezés lép:
„5. Felsőörs község Önkormányzata Képviselő-testületének a szociális ellátások rendjéről szóló önkormányzati rendelete szerint:

5.1. A Képviselő-testület hatáskörét az alábbi esetekben a Humán bizottságra ruházza át:

a)	A Humán bizottság dönt a rendkívüli települési támogatás megállapításával, kapcsolatos eljárásban.
b)	Amennyiben a Képviselő-testület csatlakozik a Bursa Hungarica Felsőoktatási Önkormányzati Ösztöndíjpályázathoz, a benyújtott kérelmekről a Humán bizottság dönt a költségvetési rendeletben meghatározott keret terhére.

5.2. A Képviselő-testület az alábbi esetekben a hatáskörét a Polgármesterre ruházza át:

a)	A Polgármester dönt a születési segély megállapításával kapcsolatos eljárásban.
b)	A Polgármester dönt a bérlettámogatás megállapításával kapcsolatos eljárásban.
c)	A Polgármester dönt az ebtartási támogatás megállapításával kapcsolatos eljárásban.
d)	A Polgármester dönt természetben nyújtott szociális tűzifa kérelemről a szociális tűzifa támogatás igényléséről és felhasználásáról megalkotott önkormányzati rendeletben szereplő feltételekkel. A polgármester döntéséről a Humán Bizottságot soron következő ülésen tájékoztatja.
e)	Rendkívüli, halasztást nem tűrő esetben a rendkívüli települési támogatást megállapíthatja a Polgármester is. Döntéséről a Humán bizottságot a soron következő ülésén tájékoztatja. Rendkívüli, halasztást nem tűrő esetnek minősül az, ha a támogatott élete, egészsége, testi épsége közvetlen veszélyben van, és a támogatás hiányában a támogatott közeli, súlyos egészségromlása valószínűsíthető.
f)	A Polgármester dönt a települési lakhatási támogatás megállapításával kapcsolatos eljárásban.
g)	A Polgármester dönt a köztemetés elrendelésével, a költségek hagyatéki teherkénti bejelentésével, az eltemettetésre köteles személy köztemetés költségeinek megtérítésére kötelezéssel kapcsolatos eljárásban, és a köztemetés költségének megtérítési kötelezettsége alóli mentességgel kapcsolatos eljárásban.
h)	A Polgármester dönt a települési szilárd hulladék közszolgáltatási díj megfizetésének támogatásával kapcsolatos eljárásban.
i)	A Polgármester dönt az étkeztetés megállapításával kapcsolatos eljárásban.

5.3.	 A jogosulatlanul és rosszhiszeműen felvett támogatás és kamata visszafizetésre kötelezéssel és a visszafizetési kötelezettség csökkentésével, elengedésével, vagy annak részletekben történő megfizetés engedélyezésével kapcsolatos eljárásban az átruházott hatáskör gyakorlója dönt.”

24.§ Felsőörs Község Önkormányzata Képviselő-testületének az óvodai és iskolai étkeztetés díjáról, nyersanyagnormáiról és térítési díjáról szóló 1/2015. (I.29.) önkormányzati rendeletének 4.§ helyébe a következő rendelkezés lép:

„4. §  A Humán Bizottság átruházott hatáskörben dönt gyermekétkeztetés esetén az intézményi térítési díj egyéni rászorultság alapján történő további egyedi mérsékléséről vagy elengedéséről, továbbá a felsőörsi lakóhelyű tanulók szülői által fizetendő térítési díj mérsékléséről vagy elengedéséről a szociális ellátások rendjéről szóló önkormányzati rendeletben meghatározott rendkívüli települési támogatás keretében.”

25.§ Hatályát veszti Felsőörs község Önkormányzata Képviselő-testületének a szociális ellátások rendjéről szóló 8/2009. (II. 27.) önkormányzati rendelete.

	 	Szabó Balázs					         dr. Hoffmann Gyöngyi
          	            Polgármester				                                Jegyző

A rendelet kihirdetve:
Felsőörs, 2015. február 27.	

dr. Hoffmann Gyöngyi
jegyző megbízásából:
  	
dr. Könczöl Gábor	
kirendeltségvezető

							Egységes szerkezetbe foglalva.
							Felsőörs, 2020. december 18.

							dr. Könczöl Gábor	
							kirendeltségvezető

1.	melléklet a 3/2015.(II.27.) önkormányzati rendelethez

KÉRELEM 
a lakhatáshoz kapcsolódó rendszeres kiadások viseléséhez
települési támogatás megállapítására
I. Személyi adatok
 1. A kérelmező személyre vonatkozó adatok:	
 Neve:………………………………………………………………………………………………… 	
 Születési neve:………………………………………………………………………………………. 	
 Anyja neve:…………………………………………………………………………………………..	
 Születés helye, ideje:………………………………………………………………………………... 	
 Lakóhely: □□□□ irányítószám ............................................................................................................................................. település	
 .................................. utca/út/tér .............. házszám ............ épület/lépcsőház ............. emelet, ajtó	
 Tartózkodási hely: □□□□ irányítószám ................................................................................................................................………...település	
 ................................... utca/út/tér .............. házszám ............ épület/lépcsőház ............. emelet, ajtó	
 	
 Társadalombiztosítási Azonosító Jele: □□□ □□□ □□□	
 Telefonszám (nem kötelező megadni): ……………………………………………..	
 E-mail cím (nem kötelező megadni): ……………………………………………….	
 A kérelmező idegenrendészeti státusza (nem magyar állampolgárság esetén): 
 o szabad mozgás és tartózkodás jogával rendelkező, vagy
 o EU kék kártyával rendelkező, vagy
 o bevándorolt/letelepedett, vagy
 o menekült/oltalmazott/hontalan.
	
 2. Kérelmezővel közös háztartásában élők száma: ............ fő	
2.	Kérelmező háztartásában élők személyi adatai:
	
 Név	 Születési helye, ideje	 Anyja neve	

 	 	 	

 4. Kijelentem, hogy a kérelem benyújtásának időpontjában a háztartásom táblázatban feltüntetett tagjai között van olyan személy:	
 - aki után vagy részére súlyos fogyatékosság vagy tartós betegség miatt magasabb összegű családi pótlékot folyósítanak; ha igen, akkor e személyek száma ............ fő	
 - aki fogyatékossági támogatásban részesül; ha igen, akkor e személyek száma .......... fő	

II. Jövedelmi adatok
 A kérelmező, valamint a vele közös háztartásban élő személyeknek a havi jövedelme forintban:	
 	 A.	 B.	 C.	
 	 A jövedelem típusa	 Kérelmező	 A kérelmezővel közös háztartásban élő további személyek	
 1.	 Munkaviszonyból és más foglalkoztatási
jogviszonyból származó
ebből: közfoglalkoztatásból származó	 	 	 	 	 	 	
 2.	 Társas és egyéni vállalkozásból, őstermelői, illetve szellemi és más önálló tevékenységből származó	 	 	 	 	 	 	
 3.	 Táppénz, gyermekgondozási támogatások	 	 	 	 	 	 	
 4.	 Nyugellátás és egyéb nyugdíjszerű rendszeres szociális ellátások	 	 	 	 	 	 	
 5.	 Önkormányzat és munkaügyi szervek által folyósított ellátások	 	 	 	 	 	 	
 6.	 Egyéb jövedelem	 	 	 	 	 	 	
 7.	 Összes jövedelem	 	 	 	 	 	 	

III. Vagyonnyilatkozat 

1. A kérelmező személyes adatai
Neve: ............................................................................................................................................
Születési neve: ..............................................................................................................................
Anyja neve: .................................................................................................................................
Születési hely, év, hó, nap: ...........................................................................................................
Lakóhely: .....................................................................................................................................
Tartózkodási hely: .......................................................................................................................
Társadalombiztosítási Azonosító Jele: .........................................................................................

2. A kérelmező és a vele együtt élő közeli hozzátartozójának vagyona

A.	Ingatlanok

a) Lakástulajdon és lakótelek-tulajdon (vagy állandó, illetve tartós használat): címe: ................. város/község ................... út/utca.................... hsz. alapterülete: ........... m2, tulajdoni hányad: ..........................., a szerzés ideje: ................ év
Becsült forgalmi érték:* .......................................... Ft 
Haszonélvezeti joggal terhelt: igen   nem (a megfelelő aláhúzandó)

b) Üdülőtulajdon és üdülőtelek-tulajdon (vagy állandó, illetve tartós használat): címe: ....................... város/község .................................. út/utca .................... hsz. alapterülete: ........... m2, tulajdoni hányad: ...................., a szerzés ideje: ................ év
Becsült forgalmi érték:* .......................................... Ft

c)Egyéb, nem lakás céljára szolgáló épület-(épületrész-)tulajdon (vagy állandó használat): megnevezése (zártkerti építmény, műhely, üzlet, műterem, rendelő, garázs stb.): ............................ címe: ...................................... város/község........................... út/utca .................... hsz. alapterülete: ........... m2, tulajdoni hányad: ................., a szerzés ideje: ................ év
Becsült forgalmi érték:* .......................................... Ft

d) Termőföldtulajdon (vagy állandó használat): megnevezése: .......................... címe: ........................................ város/község .............................. út/utca .................... hsz. alapterülete: ........... m2, tulajdoni hányad: ...................., a szerzés ideje: ................ év
Becsült forgalmi érték:* .......................................... Ft

B . Egyéb vagyontárgyak

Gépjármű: '
a) személygépkocsi: ............................ típus ............................. rendszám, a szerzés ideje: ............................
Becsült forgalmi érték:** .......................................... Ft
b) tehergépjármű, autóbusz: .....................típus.....................rendszám, a szerzés ideje: .......................
Becsült forgalmi érték:** .......................................... Ft

Megjegyzés:
Ha a kérelmező vagy családtagja bármely vagyontárgyból egynél többel rendelkezik, akkor a vagyonnyilatkozat megfelelő pontját a vagyontárgyak számával egyezően kell kitölteni. Amennyiben a vagyonnyilatkozatban feltüntetett vagyon nem a Magyar Köztársaság területén van, a forgalmi értéket a vagyon helye szerinti állam hivatalos pénznemében is fel kell tüntetni.
	 	 	 	 	 	 	 	 	 	 	 	 	 	 	 	 	
 * Becsült forgalmi értékként az ingatlannak a településen szokásos forgalmi értékét kell feltüntetni. 	
 ** Becsült forgalmi értékként a jármű kora és állapota szerinti értékét kell feltüntetni.	
IV. Lakásviszonyok
 A támogatással érintett lakás nagysága: .............. m2	
 A lakásban tartózkodás jogcíme: ....................................................................................................	
V. Nyilatkozatok
1.  A kérelemmel érintett lakásban áramszolgáltatással vagy gázszolgáltatással kapcsolatosan lejárt fizetési esedékességű tartozással (hátralékkal) rendelkezem  a szolgáltató felé

igen - nem      (a megfelelő rész aláhúzandó)

Amennyiben igen, úgy a hátralék összege és szolgáltató megnevezése: ……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………….

2. A kérelemmel érintett lakásba előrefizetős gáz- vagy áramszolgáltatást mérő készülék került-e felszerelésre:	
 igen - nem      (a megfelelő rész aláhúzandó)
	
 Amennyiben igen, kérjük nevezze meg a szolgáltatót: ....................................................	
 	
 3. A lakhatást a legnagyobb mértékben veszélyeztető lakásfenntartási kiadás(ok):	
 ..............................................................................................................................................................	
 ..............................................................................................................................................................
	
 4. Felelősségem tudatában kijelentem, hogy	
 - életvitelszerűen a lakóhelyemen vagy a tartózkodási helyemen élek* (a megfelelő rész aláhúzandó),	
 - a közölt adatok a valóságnak megfelelnek.	
 Tudomásul veszem, hogy a kérelemben közölt jövedelmi adatok valódiságát a szociális igazgatásról és a szociális ellátásokról szóló 1993. évi III. törvény 10. §-ának (7) bekezdése alapján a szociális hatáskört gyakorló szerv - a NAV hatáskörrel és illetékességgel rendelkező adóigazgatósága útján - ellenőrizheti.	
 Hozzájárulok a kérelemben szereplő adatoknak a szociális igazgatási eljárás során történő felhasználásához.	
 
Kijelentem, hogy az ellátásra való jogosultság feltételeit érintő lényeges tények, körülmények megváltozásáról 15 napon belül értesítem az ellátást megállapító szervet.
Hozzájárulok a kérelemben szereplő adatoknak a szociális igazgatási eljárás során történő felhasználásához, a nyilvántartásban szereplő adatoknak az informatikai rendszerben történő felhasználásához.  
	
 Dátum: ................................................	
 	
 ...................................................................
kérelmező aláírása	 ...................................................................
a háztartás nagykorú tagjainak aláírása	

 Nyilatkozat

Kijelentem, hogy a kérelmemnek teljes egészében helyt adó döntés elleni fellebbezési jogáról lemondok.

Felsőörs,……év……………hó…………nap
				………………………….
	kérelmező aláírása

 * Ezt a nyilatkozatot csak abban az esetben kell megtenni, ha bejelentett lakó- és tartózkodási hellyel is rendelkezik.	

2. melléklet a 3/2015.(II.27.) önkormányzati rendelethez